Държавен вестник, бр. 88, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  88
3. Име и контакти на органа, който пред­
ставлява държавата членка/Кралство Норвегия 
в групата от одитори съгласно чл. 14 (2) от 
Регламент на Съвета (EC) 1080/2006:
Добринка Михайлова – изпълнителен директор
Изпълнителна агенция „Одит на средствата 
от Европейския съюз“
1040 София, България, ул. Раковски 102
тел.: +359 2 9859 5200, факс: +359 9859 5202
E-mail: d.y.mihaylova@minfin.bg.
Г-н Иван Панчев, държавен одитор
Изпълнителна агенция „Одит на средствата 
от Европейския съюз“
тел.: +359 2 9859 5209, факс: + 359 2 9859 5202
E-mail: i.panchev@minfin.bg. 
§ 11
Заключителни разпоредби
1. Работният език на програмата ще бъде 
английски. 
2. Това споразумение ще се урежда в съот­
ветствие със законите на Френската република. 
3. Ако някоя разпоредба от това споразу­
мение напълно или частично не влезе в сила, 
всички други разпоредби остават валидни. 
Засегнатите страни ще предприемат всички 
необходими стъпки и действия, за да заменят 
невалидната разпоредба с валидна такава, която 
в най-голяма степен се доближава до целите 
на невалидната разпоредба. 
4. Ако по или във връзка с това споразуме­
ние възникнат спорове, партньорите ще търсят 
приятелско решение. 
5. Ако партньорите не успеят да постигнат 
приятелско решение, всички спорове, породени 
от или във връзка с това споразумение, ще се 
решават на първа инстанция от компетентната 
юрисдикция на Административния съд в Лил, 
Франция. 
6. Четири оригинала от това споразумение 
ще бъдат подписани от представителите на 
всяко правителство на държавите членки, 
държавите партньори, Управляващия орган, 
Сертифициращия орган и Одитния орган. То 
ще влезе в сила със задна дата от датата на 
одобряването на Оперативната програма за меж­
дурегионално сътрудничество „ИНТЕРРЕГ IVC“ 
и ще се прилага за целия срок на изпълнение 
на Оперативната програма, включително при 
изготвянето на окончателния доклад съгласно 
член 67 от Регламент 1083/2006 и приключва­
нето на цялата програма.
7. Това споразумение може да се променя 
само с писмена процедура и при съгласие между 
държавите членки, държавите партньори, УО, 
СО и ОО. 
8652
МИНИСТЕРСТВО
НА ТРУДА И СОЦИАЛНАТА 
ПОЛИТИКА
НАРЕДБА № РД-07-8
от 27 октомври 2010 г.
за реда за извършване на проверка по чл. 327, 
ал. 2 от Кодекса на труда
Чл. 1. С наредбата се определя редът за 
извършване на проверка за преустановяване 
дейността на работодателя с оглед прекратяване 
на трудовото правоотношение от работника или 
служителя на основание чл. 327, ал. 1, т. 10 
от Кодекса на труда при условията на чл. 327, 
ал. 2 от Кодекса на труда.
Чл. 2. (1) В случаите, когато работникът или 
служителят не може да подаде пред работода­
теля писменото си заявление за прекратяване 
на трудовия договор на основание чл. 327, 
ал. 1, т. 10 от Кодекса на труда, поради това 
че работодателят, лицето, което го предста­
влява, или лицето, определено да получава 
кореспонденцията на работодателя, не могат 
да бъдат намерени на адреса на управление, 
посочен в трудовия договор, а работодателят е 
преустановил съответната дейност, заявлението 
се подава лично от работника или служителя в 
компетентната дирекция „Инспекция по труда“ 
по седалището или адреса на управление на 
работодателя.
(2) Заявлението по ал. 1 съдържа:
1. трите имена и единния граждански номер 
на заявителя;
2. актуален точен адрес и телефон на зая­
вителя;
3. наименованието на работодателя;
4. данни за седалището и адреса на упра­
вление на работодателя, посочени в трудовия 
договор, както и за други адреси на работо­
дателя в случай, че са известни на заявителя;
5. адрес на предприятието, неговото поделе­
ние, учреждението, организацията, коопераци­
ята, обекта или друго място, където е полагал 
труд заявителят;
6. телефон и електронни адреси на работо­
дателя, на лицето, което го представлява, и на 
лицето, определено да получава кореспонден­
цията на работодателя – ако тази информация 
е известна на заявителя;
7. данни за последния осъществен контакт 
с работодателя, с негови представители и/или 
с негови длъжностни лица;
8. данни за трудовото правоотношение – дата 
на постъпване на работа, длъжност и орга­
низационно звено, в което е работил (отдел, 
цех, служба), размер на получаваното трудово 
възнаграждение и продължителност на работ­
ното време.
(3) Към заявлението се прилагат заверени 
от заявителя преписи на трудовия договор, на 
допълнителните споразумения към него и на